wickkiey/tamil-wikipedia-chunked huggingface dataset:
# நிலைத்த வளையங்கள் (சீருடற்பயிற்சி)

## பயிற்சிக் கருவி

திண்மையான மாழை சட்டகத்திலிருந்து கட்டற்றுத் தொங்கும் இரு வளையங்களே பயிற்சிக் கருவியாகும். ஒவ்வொரு வளையத்திற்கும் ஆதரவாக அமைந்துள்ள வார் மேலேயுள்ள மாழை சட்டகத்திலிருந்து தொங்கவிடப்பட்டுள்ள எஃகு வடத்துடன் பிணைக்கப்பட்டுள்ளது. ஒவ்வொரு கையிலும் ஒவ்வொரு வளையத்தைப் பற்றியுள்ள போட்டியாளர் வளையங்களின் இயக்கத்தைக் கட்டுப்படுத்த வேண்டும்.
# நிலைத்த வளையங்கள் (சீருடற்பயிற்சி)

## பயிற்சிக் கருவி

### அளவைகள்

பன்னாட்டு சீருடற்பயிற்சிகள் கூட்டமைப்பு வெளியிட்டுள்ள கருவி அளவைகள் சிற்றேட்டின்படி:
- உள்வட்ட விட்டம்: ±
- பிணைக்கப்பட்டுள்ள புள்ளியிலிருந்து வளையத்தின் கீழ் உள்வட்டம் வரையிலான தொலைவு: ±
- இரு பிணைப்புப் புள்ளிகளுக்கிடையேயான தொலைவு: ±
# நிலைத்த வளையங்கள் (சீருடற்பயிற்சி)

## பிறப் பயன்பாடுகள்

சீருடற்பயிற்சிகளில் மட்டுமன்றி வளையங்கள் ஆண்களாலும் பெண்களாலும் தங்கள் உடல் நலம் பேண் பயிற்சிகளில் ஒன்றாகவும் பாவிக்கப்படுகின்றன.
# சீரிசை சீருடற்பயிற்சி

டொமினிகா செர்வென்கோவா நாடா வழக்கமுறைகளை நிகழ்த்துதல்]]  
சேர்ந்த சீரிசை சீருடற் பயிற்சியாளர்கள்]]  
**சீரிசை சீருடற்பயிற்சிகள் ** (*Rhythmic gymnastics*, சுருக்கம்:RG) என்ற தனிநபர்கள் அல்லது அணிகள் (பொதுவாக ஐந்து நபர்கள்) பங்கேற்கும் விளையாட்டில் போட்டியாளர்கள் ஒன்று அல்லது இரண்டு பயிற்சிக் கருவிகளை கையாள்வதாகும். இந்த பயிற்சிக் கருவிகள்: **கயிறு**, **வளையம்**, **பந்து**, **பிடிதடிகள்**,**நாடா** மற்றும் **கட்டற்றவை** (கருவிகள் ஏதுமின்றி, தரைப் பயிற்சிகள்) ஆகும். சீரிசை சீருடற்பயிற்சி பாலே நடனம், சீருடற்பயிற்சிகள், நடனம், மற்றும் கருவிக் கையாளுதல் கூறுகளை ஒன்றிணைத்தது. இந்தப் போட்டியில் தாவல்கள், சுழலல்கள், வளைதன்மை, கருவிக் கையாளல், நிறைவேற்றம் மற்றும் கலைநயம் ஆகியவற்றிற்காக மதிப்பிடப்பட்டு நடுவர் குழாம் வழங்கும் மிகக் கூடுதலான மதிப்பெண்களைப் பெற்றவர் அல்லது அணி வாகை சூடுவர்.  
பன்னாட்டுப் போட்டிகளில் பதினாறு வயதிற்குட்பட்டோர், இளையோர், என்றும் மற்றவர்கள் முதியோர் என்றும் அவர்களது பிறந்தநாளைக் கொண்டு பிரிக்கப்படுகின்றனர்.
# குதித்தெழு மேடைப் பயிற்சி

**குதித்தெழு மேடைப் பயிற்சி ** (*Trampolining*) ஓர் ஒலிம்பிக் போட்டி விளையாட்டு ஆகும். குதித்தெழு மேடை ஒன்றின்மீது துள்ளியவண்ணம் சீருடற்பயிற்சியாளர்கள் கரணங்கள் நிகழ்த்துவர். *பைக்* (கைகள் காலடிகளைப் பிடித்தவண்ணம் கைகளும் கால்களும் மடக்காது) *டக்* (முழங்கால்களை நெஞ்சோடு கையால் அணைத்தவாறு) மற்றும் *இசுடிராடில்* (கைகளால் கணுக்காலைப் பிடித்துக்கொண்டு கால்களை முக்கோண வடிவில் வைத்தல்) நிலைகளில் எளிய குதித்தல்கள் முதல் முன்பக்க அல்லது பின்பக்க குட்டிக்கரணங்களுடனும் உதற்சுழற்சிகளுடனும் சிக்கலான பயிற்சிகள் வரை இவற்றில் அடங்கும்.  
மூன்று தொடர்புடைய குதித்தெழு விளையாட்டுக்கள் உள்ளன:ஒத்திசைந்த குதித்தெழு மேடைப் பயிற்சி, தொடர் உடல் சுழற்றல் மற்றும் இரட்டை சிறு-குதித்தெழு மேடை.
# கல்பனா சாவ்லா விருது

**கல்பனா சாவ்லா விருது** என்பது ஆண்டுதோறும் தமிழ்நாடு அரசு அளிக்கும் விருதுகளில் ஒன்றாகும். இந்தியாவில் பிறந்து அமெரிக்க குடியுரிமை பெற்ற விண்வெளி வீராங்கனை கல்பனா சாவ்லாவின் நினைவாக தமிழ்நாட்டில் வீர, தீர, சாகசச் செயல் புரியும் இளம் பெண்களுக்கு இந்த விருது வழங்கப்படுகிறது.
# கல்பனா சாவ்லா விருது

## விருது பெற்றவர்கள்

| ஆண்டு | பெற்றவர் | காரணம் | சான்றுகள் |
| --- | --- | --- | --- |
| 2008 | பா. ஜோதி நிர்மலா சாமி | துணிச்சலான வருவாய்த்துறை வட்டார அலுவலர் |  |
| 2011 | எஸ். சங்கீதா | துணிச்சலான வருவாய்த்துறை வட்டார அலுவலர் |  |
| 2012 | ராஜலக்சுமி, அவரின் மகள் சிவரஞ்சனி |  |  |
| 2013 | சுகி பிரமிளா | கேரளாவுக்கு ரேஷன் அரிசி கடத்தல் கடத்தலை தடுத்தவர் |  |
| 2014 | ஆர். பொன்னி | துணிச்சலான காவற்துறை அதிகாரி |  |
| 2015 | ஜோதிமணி | பார ஊர்தி ஓட்டுநர் |  |
| 2021 | மருத்துவர் பி. சண்முகப்பிரியா | கோவிட் 2019 பெருந்தொற்றில் பணியாற்றி வீரமரணம் |  |
| 2022 | எழிலரசி (நாகப்பட்டினம்) | குளத்தில் மூழ்கிய 2 குழந்தைகளின் உயிரை துணிச்சலுடன் காப்பாற்றியவர் |  |
| 2023 | முத்தமிழ்செல்வி நாராயணன் | எவரெஸ்ட் சிகரத்தை ஏறிய முதல் தமிழ் பெண் |  |
| 2024 | செவிலியர் சபீனா | 2024 வயநாட்டு நிலச்சரிவில் கயிற்றின் மூலம் ஆற்றைக் கடந்து செவிலிய சேவை | } |
# இந்தியாவில் விளையாட்டு

கபடி விளையாடும் பெண்கள்.]]
வளைதடிப் பந்தாட்டம் இந்தியாவின் அதிகாரப்பூர்வ தேசிய விளையாட்டாக உள்ளது. மேலும் இந்த நாடு வளைதடிப் பந்தாட்டத்தில் எட்டு ஒலிம்பிக் தங்கப் பதக்கங்களை வென்றுள்ளது. எனினும் துடுப்பாட்டம் இந்தியாவில் மிகவும் பிரபலமான விளையாட்டாக உள்ளது. புது தில்லியில், 1982 ஆம் ஆண்டு ஆசிய விளையாட்டுப் போட்டிகள் நடைபெற்ற பிறகு, இந்தத் தலைநகரம் தற்போது நவீன விளையாட்டு வசதிகளைக் கொண்டு வளர்ச்சி அடைந்துள்ளது. மேலும் இதே போன்ற வசதிகள் இந்த நாட்டின் ஏனைய பகுதிகளில் மேற்கொள்ளப்பட்டு வருகின்றன.
# இந்தியாவில் விளையாட்டு

## இதுவரை வளைதடிப் பந்தாட்டம் போட்டிகளில் ஒலிம்பிக்கில் வென்ற தங்கப் பதக்கங்கள்

| **ஆண்டு** | **இறுதி ஆட்டம்** | **வெற்றியாளர்** | **இரண்டாவது** |
| --- | --- | --- | --- |
| 1928 | இந்தியா எதிர் அணி நெதர்லாந்து
3-0 | இந்தியா | நெதர்லாந்து |
| 1932 | இந்தியா எதிர் அணி யப்பான்
11 - 1 | இந்தியா | யப்பான் |
| 1936 | இந்தியா எதிர் அணி ஜெர்மனி
8 - 1 | இந்தியா | ஜெர்மனி |
| 1948 | இந்தியா எதிர் அணி ஐக்கிய இராச்சியம்
4 - 0 | இந்தியா | ஐக்கிய இராச்சியம் |
| 1952 | இந்தியா எதிர் அணி நெதர்லாந்து
6 - 1 | இந்தியா | நெதர்லாந்து |
| 1956 | இந்தியா எதிர் அணி பாக்கித்தான்
1 - 0 | இந்தியா | பாக்கித்தான் |
| 1964 | இந்தியா எதிர் அணி பாக்கித்தான்
1 - 0 | இந்தியா | பாக்கித்தான் |
| 1980 | இந்தியா எதிர் அணி எசுப்பானியா
4 - 3 | இந்தியா | எசுப்பானியா |  
பலவகையான விளையாட்டுகள் நாடு முழுவதும் விளையாடப்படுகிறது. இதில் கபடி, கோ-கோ, பெல்வானி மற்றும் கில்லி போன்றவை அடங்கும். பிரித்தானிய ஆட்சியின் போது காற்பந்தாட்டம், ரக்பி யூனியன், துடுப்பாட்டம், கோல்ஃப், டென்னிஸ், சுவர்ப்பந்து, ஹாக்கி, குத்துச்சண்டை, ஸ்னூக்கர் மற்றும் பில்லியர்ட்ஸ் உள்ளிட்ட பல பிரபலமான விளையாட்டுகள் இந்தியாவில் அறிமுகப்படுத்தப்பட்டு விளையாடப்படுகின்றன.
# மில்த்தியாதேஸ் (திருத்தந்தை)

**புனித மில்த்தியாதேஸ்**, (*Pope Saint Miltiades*) உரோமை ஆயராகவும் திருத்தந்தையாகவும் 311 சூலை 2ஆம் நாளிலிருந்து 314 சனவரி 10ஆம் நாள் வரை ஆட்சி செய்தார். அவர் "மெல்க்கியாதேஸ்" (*Melchiades*) என்னும் பெயராலும் அறியப்பட்டார். இவருக்கு முன் திருத்தந்தையாக இருந்தவர் யூசேபியஸ் என்பவர். திருத்தந்தை மில்த்தியாதேஸ் கத்தோலிக்க திருச்சபையின் 32ஆம் திருத்தந்தை ஆவார்.  
- ஆப்பிரிக்கரான மில்த்தியாதேஸ் (அ) மெல்க்கியாதேஸ் (; ) என ஒலிக்கும் பெயர் கிரேக்கமாக இருப்பினும், மில்த்தியாதேஸ் வடக்கு ஆப்பிரிக்காவைச் சார்ந்தவர் என்று தெரிகிறது (காண்க: "திருத்தந்தையர் நூல்" - *Liber Pontificalis*).
சில வரலாற்று ஆசிரியர்கள் கூற்றுப்படி, மில்த்தியாதேஸ் உரோமையைச் சார்ந்தவர்.
# மில்த்தியாதேஸ் (திருத்தந்தை)

## திருத்தந்தை பதவியிடம் வெறுமையாதல்

மில்த்தியாதேஸ் திருத்தந்தையாகத் தேர்ந்தெடுக்கப்படுவதற்கு முன் ஓராண்டுக்கு மேலாக அப்பதவியிடம் வெறுமையாய் இருந்தது. மில்த்தியாதேசுக்கு முன் பதவியிலிருந்த யூசேபியஸ் மாக்சேன்சியுசு என்னும் உரோமை மன்னனால் சிசிலித் தீவுக்கு நாடுகடத்தப்பட்டு ஆகத்து 17, 310இல் (அல்லது 309இல்) இறந்தார். அதன்பின் மில்த்தியாதேஸ் திருத்தந்தையாகத் தேர்ந்தெடுக்கப்பட்ட சூலை 2, 311 வரை திருத்தந்தை பதவியிடம் வெறுமையாகவே இருந்தது.
# மில்த்தியாதேஸ் (திருத்தந்தை)

## பணிக்காலத்தின்போது நடந்த நிகழ்ச்சிகள்

மில்த்தியாதேஸ் திருத்தந்தையாக இருந்த காலத்தில், 312 அக்டோபர் மாதத்தில் காண்ஸ்டண்டைன் பேரரசன் மாக்சேன்சியுசைப் போரில் முறியடித்து, உரோமையைத் தம் கட்டுப்பாட்டுக்குள் கொண்டுவந்தார். காண்ஸ்டண்டைன் மன்னன் மில்த்தியாதேசுக்கு இலாத்தரன் அரண்மனையை நன்கொடையாகக் கொடுத்தார். அந்த அரண்மனை திருத்தந்தையின் உறைவிடமாகவும், ஆட்சிப் பீடமாகவும் காலப்போக்கில் மாறியது.  
மேலும், மில்த்தியாதேசின் ஆட்சிக்காலத்தில், 313ஆம் ஆண்டு தொடக்கத்தில், காண்ஸ்டண்டைன் மன்னன் தம்மோடு இணையாக ஆட்சிசெய்த லிச்சீனியுஸ் மன்னனோடு சேர்ந்து மிலான் சாசனம் என்று அழைக்கப்படுகின்ற ஓர் ஒப்பந்தத்தில் கையெழுத்திட்டார். அதன்படி மக்கள் கிறித்தவ சமயத்தைத் தழுவவும் கடைப்பிடிக்கவும் உரிமை பெற்றார்கள். உரோமையரின் மரபு சமயங்களுக்கும் சுதந்திரம் வழங்கப்பட்டது. முன்னர் திருச்சபையிடமிருந்து பறிக்கப்பட்ட கோவில்கள், மற்றும் சொத்துக்கள் திருப்பிக் கொடுக்கப்பட்டன.
# மில்த்தியாதேஸ் (திருத்தந்தை)

## டொனாட்டியக் கொள்கை கண்டிக்கப்படல்

313ஆம் ஆண்டின் இறுதிக்கட்டத்தில் மில்த்தியாதேஸ் உரோமையில் இலாத்தரன் அரண்மனையில் நடந்த சங்கத்தில் கலந்துகொண்டார். அச்சங்கம் பெரிய டொனாட்டஸ் (Donatus Magnus) என்பவர் போதித்த கொள்கை தவறு என்று கண்டனம் செய்தது. டொனாட்டசின் கொள்கை "டொனாட்டியம்" (Donatism) என்று அழைக்கப்பட்டது. கிறித்தவர்களுக்கு எதிராக உரோமை மன்னர்கள் கிறித்தவர்களைத் துன்புறுத்திய காலத்தில் சில கிறித்தவர்கள் உயிருக்கு அஞ்சி கிறித்தவ சமயத்தைக் கைவிட்டார்கள். அவர்கள் மீண்டும் சபையில் சேர விரும்பியபோது, அவர்களுக்கு இன்னொரு முறை திருமுழுக்கு கொடுக்கப்பட வேண்டும் என்று டொனாட்டியக் கொள்கை கூறியது.
# மில்த்தியாதேஸ் (திருத்தந்தை)

## நோன்பு பற்றிய சீர்திருத்தம்

உரோமை மரபு சமயத்தவர்கள் வியாழன், ஞாயிறு ஆகிய நாள்களில் நோன்பு இருந்ததால் அந்நாள்களில் கிறித்தவர்கள் நோன்பிருத்தல் ஆகாது என்றொரு சீர்திருத்தத்தை மில்த்தியாதேஸ் கொணர்ந்ததாக "திருத்தந்தையர் நூல்" (*Liber Pontificalis*) கூறுகிறது. அச்சீர்திருத்தம் பிற்காலத்தது என்று முதலில் கருதப்பட்டது. ஆனால் அண்மைய ஆய்வுப்படி, அப்பழக்கம் திருத்தந்தை மில்த்தியாதேஸ் காலத்துக்கு முற்பட்டதாக இருக்கலாம் என்று தெரிகிறது.
# மில்த்தியாதேஸ் (திருத்தந்தை)

## இறப்பும் திருவிழாவும்

மில்த்தியாதேஸ் பிரான்சு நாட்டு ஆர்ல் (Arles) நகரில் 314இல் நடைபெறுவதாக இருந்த சங்கத்தில் கலந்துகொள்வதாக இருந்தது. ஆனால் அதற்கு முன்னர் 314 சனவரி 10ஆம் நாள் அவர் உயிர்துறந்தார். அவர் இரத்தம் சிந்தி இறக்காவிட்டாலும், திருச்சபைக்காகப் பல துன்பங்கள் அனுபவித்த காரணத்தால் "மறைச்சாட்சி" என்று அழைக்கப்பட்டார். மில்த்தியாதேசின் உடல் உரோமையில் கலிஸ்டஸ் கல்லறைத் தோட்டத்தில் அடக்கம் செய்யப்பட்டது.  
அவரது திருவிழா டிசம்பர் 10ஆம் நாள் கொண்டாடப்பட்டு வந்தது. 1969ஆம் ஆண்டு வெளியான சீர்திருத்தப்பட்ட புனிதர் நாள்காட்டியில் அவர்தம் திருவிழா அவர் இறந்த நாளாகிய சனவரி 10ஆம் நாள் கடைப்பிடிக்கப்படும் என்று அறிவிக்கப்பட்டது.
# அரும்பைத் தொள்ளாயிரம்

அரும்பை என்பது அரும்பாக்கம்.  
**அரும்பைத் தொள்ளாயிரம்** என்னும் நூல் அரும்பாக்கத்தில் வாழ்ந்த பெருமகன் சிறப்புகளைக் கூறும் நூல். 900 பாடல்களைக் கொண்ட நூல். இந்த நூலைப்பற்றிய குறிப்பு மட்டுமே உள்ளது. நூல் கிடைக்கவில்லை.
- பாட்டுடைத் தலைவன்
விக்கிரம சோழனின் படைத்தலைவனாக விளங்கியவன் **அரும்பாக்கம் மணவிற்கூத்தன்**.  
இவன் படைத்தலைவனாக இருந்த காலத்தில் தில்லை, திருவதிகை வீரட்டானம் ஆகிய கோயில்களில் திருப்பணி செய்தவன். இச்சிறப்புப் பற்றி இந்நூல் இவன்மேல் பாடப்பெற்றிருக்கலாம் எனக் கருதப்படுகிறது.
- நூல் பற்றிய குறிப்பு
எண்ணால் பெயர் பெற்ற நூலுக்கு எடுத்துக்காட்டு தரும்போது **முத்தொள்ளாயிரம்**, **அரும்பைத்** **தொள்ளாயிரம்** ஆகிய நூல்கள் குறிப்பிடப்படுகின்றன.
- பாடியவர்  
இதனைப் **பாடியவர்** **ஒட்டக்கூத்தர்**. சரசுவதி தம்பலம் கொடுக்கக் கவிதை உண்டாகிய கூத்த முதலியாரை, அரும்பைத் தொள்ளாயிரம் பாடும்போது, விக்கிரம சோழன் கேட்டு, ஒரு கவியை ஒட்டச்சொல் என்று சொன்னபோது, ஒட்டக்கூத்தர் பாடியது என்ற தலைப்போடு, தமிழ் நாவலர் சரிதை நூலில் ஒரு பாடல் வருகிறது.
- பாட்டுடைத்தலைவனின் வெற்றிகள்
காலிங்கராயன், நரலோக வீரன் என்னும் சிறப்புப் பெயர்கள் மணவிற் கூத்தனுக்கு உண்டு என்பதை அவன் திருப்பணி செய்த கோயில்களில் உள்ள கல்வெட்டுகள் குறிப்பிடுகின்றன. விக்கிம சோழன் உலாவில் இவன் ‘கலிங்கர் கோன்’ எனக் குறிப்பிடப்பட்டுள்ளான். விழிஞம், கொல்லம், கொங்கம், இரட்டம், ஒட்டம், கலிங்கம் ஆகிய ஊர்களில் இவன் வெற்றி கண்டவன். இத்தகைய சிறப்புப் பெற்றவன்மீது இந்த அரும்பைத் தொள்ளாயிரம் பாடப்பட்டுள்ளது.  
- இந்த நூலின் காலம் 12ஆம் நூற்றாண்டு.
# அரும்பைத் தொள்ளாயிரம்

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
# பிக்மி மனிதர்கள்

**பிக்மி மனிதர்கள் அல்லது குள்ள மனிதர்கள்** (Pygmy) என்பது ஆப்பிரிக்காவைத் தோற்றுவாயாகக் கொண்ட பழங்குடிகளின் இனக் குழு ஆகும். பிக்மி இனக் குழு என்பது சராசரி உயரம் பொதுவாகக் குறைவாக இருக்கும் பல இனக்குழுக்களின் பொதுப்பெயராகவும் கூறப்படுகின்றது. இதனால் மானிடவியலாளர்கள் இவ்வினத்தவர்களில் வயதுவந்த ஆண் சராசரியாக 150&nbsp;செமீ (59&nbsp;அங்குலம்) இருப்பதாக வரையறுப்பர். குழுவில் ஓரளவு உயரம் கூடிய உறுப்பினர்கள் பிக்மொயிட் என அழைக்கப்படுவர் மத்திய ஆப்பிரிக்காவின் அக்க, எபே, (இ)ம்பியுடி ஆகிய இனக் குழுவினர் அதிகம் அறியப்பட்ட பிக்மிகளாவர். அவுத்திரேலியா, தாய்லாந்து, மலேசியா, இந்தோனேசியா, பிலிப்பின்ஸ், பப்புவா நியூகினி, பிறேசில் ஆகிய நாடுகளில் பிக்மி இனத்தவர் வாழுகின்றனர்.
# ஹம்பி விரைவு வண்டி

**ஹம்பி விரைவு வண்டி** (Hampi Express) பெங்களூரு சந்திப்பிற்கும், ஹூப்லி சந்திப்பிற்கும் இடையே ஓடும் இந்திய தென் மேற்கு இரயில்வேயின் விரைவு வண்டியாகும். 16591/16592 எண்கள் கொண்ட இவ்வண்டியின் முக்கிய பராம்பரிப்பு நிலையம் ஹூப்லியாகும். தென் மேற்கு இரயில்வே மண்டலம் மற்றும் தென் மத்திய இரயில்வே மண்டலம் என கர்நாடகம் மற்றும் ஆந்திரப்பிரதேசத்தில் தினந்தோறும் பயணம் செய்கிறது. விஜயநகர பேரரசின் வரலாற்று முக்கியத்துவம் வாய்ந்த ஹம்பி நகரின் பெயரே இவ்வண்டிக்கு வைக்கப்பட்டுள்ளது.
# ஹம்பி விரைவு வண்டி

## பயணம்

16591 எண் கொண்ட வண்டி ஹூப்லியிலிருந்து பெங்களூருவுக்கும், 16592 எண் கொண்ட வண்டி பெங்களூரிலிருந்து, ஹூப்லிக்கும் தினமும் ஒடுகிறது. ஹூப்லி, கடக், ஹொஸ்பேட், பெல்லாரி, குண்டக்கல், தர்மாவரம், பேணுகுண்டா, யெலஹங்கா ஆகியவை முக்கிய சந்திப்புகளாகும்
# ஹம்பி விரைவு வண்டி

## விபத்து

22 மே 2012 அன்று 16591 எண் கொண்ட ஹம்பி விரைவு வண்டி ஹூப்லியிருந்து வந்துகொண்டிருந்தபோது பேணுகுண்டா அருகே நின்றுகொண்டிருந்த ஒரு சரக்குவண்டியில் மோதி விபத்துக்குள்ளானது. இதில் படுகாயமடைந்தவர்களின் எண்ணிக்கை 74 மற்றும் உயிரிழந்தவர்களின் எண்ணிக்கை 25 ஆகும்.
# பரப்பிசை

**பரப்பிசை** அல்லது **பாப் இசை** (*pop music*) 1950களில் ராக் அண்டு ரோல் வகை இசை வடிவத்திலிருந்து உருவான பரவலான மக்கள் விரும்பும் ஓர் இசை வடிவமாகும். பரவலாக வரவேற்பைப் பெற்றதாலேயே இது பரப்பிசை என வழங்கப்படுகிறது.  
பல வகை இசைவடிவங்களின் சிறந்த கூறுகளை உள்ளடக்கிய இசை வடிவமாக ஊரக,நாட்டுப்புற, நடன இசைகளின் கூறுகளை உள்ளடக்கி உள்ளது. இருப்பினும் பாப் இசையின் கூறுகளாக சிறிய அல்லது மத்திம நீளமுள்ள பாடல்கள், மீள மீள குழுவினர் பாட்டுகள், மெல்லிசை அடிப்படை, கவனத்தை ஈர்க்கும் சொற்கள் என்பனவாகும்.
# சுகாதாரம் மற்றும் குடும்ப நலத்துறை அமைச்சகம் (இந்தியா)

**சுகாதாரம் மற்றும் குடும்ப நலத்துறை அமைச்சகம்** (Ministry of Health and Family Welfare) என்பது இந்தியாவின் சுகாதாரத் திட்டங்களை செயல்படுத்தும் இந்திய அரசின் அமைச்சகங்களுள் ஒன்றாகும். மேலும் இந்தியாவின் குடும்பக்கட்டுப்பாடு தொடர்பான திட்டங்களும், குடும்பநலத் திட்டங்களும் இவ்வமைச்சகத்தால் செயல்படுத்தப்படுகிறது. இவ்வமைச்சகத்தில் நான்கு துறைகள் உள்ளன. அவை, சுகாதாரம் மற்றும் குடும்ப நலத்துறை, ஆயுஷ் துறை, சுகாதார ஆய்வுத்துறை மற்றும் எய்ட்ஸ் கட்டுப்பாட்டுத் துறை ஆகும். இதன் மூத்த அமைச்சர் சர்பானந்த சோனாவால் மற்றும் இணை அமைச்சர் சத்திய பால் சிங் பாகேல்
ஆவார்.
# சுகாதாரம் மற்றும் குடும்ப நலத்துறை அமைச்சகம் (இந்தியா)

## சுகாதாரம் மற்றும் குடும்ப நலத்துறை

மருத்துவம் மற்றும் சுகாதார விசயங்களில் ஆலோசனையும், சுகாதாரப் பணி செயல்பாடுகளும் புரியும் சுகாதாரப்பணி தலைமை இயக்குநரகம்(Dte.GHS) இத்துறையில் இயங்குகிறது. இந்திய மருந்தாய்வுக் குழுவின் மூலம் இந்திய மருந்துகளின் தரத்தை நிர்ணயம் செய்து சுகாதாரத்தைப் பாதுகாக்கிறது.
# சுகாதாரம் மற்றும் குடும்ப நலத்துறை அமைச்சகம் (இந்தியா)

## சுகாதாரம் மற்றும் குடும்ப நலத்துறை

### சுகாதாரம்

நலம் பேணல் விழிப்புணர்வுப் பிரச்சாரம், எதிர்ப்புசக்தி விழிப்புணர்வுப் பிரச்சாரம், தடுப்பு மருந்து மற்றும் பொதுநலம் விழிப்புணர்வுப் பிரச்சாரம் ஆகிவற்றில் கவனம் செலுத்துகிறது. எய்ட்சு, புற்றுநோய், யானைக்கால் நோய், ஐயோடின் குறைபாடு, தொழு நோய், மனநலம், குருட்டுத் தன்மை, கேள்விக் குறைபாடு, நீரிழிவு நோய், இதயக் குழலிய நோய் மற்றும் காச நோய் போன்றவைகளுக்கு 13 தேசிய சுகாதாரத்திட்டங்களைச் செயல்படுத்துகிறது.  
- தேசிய எய்ட்ஸ் கட்டுப்பாட்டு அமைப்பு (Naco) (மேலும் பார்க்க HIV/AIDS in India)
- 13 தேசிய சுகாதார திட்டங்கள்
- தேசிய எய்ட்ஸ் கட்டுப்பாட்டு திட்டம் (எய்ட்ஸ்) எய்ட்ஸ் கட்டுப்பாட்டுத் துறை (தேசிய எய்ட்ஸ் கட்டுப்பாட்டு அமைப்பு), (எய்ட்ஸ் பற்றிய விபரங்கள்)
- தேசிய புற்றுநோய் கட்டுப்பாட்டு திட்டம் (புற்றுநோய்)
- தேசிய யானைக்கால் நோய் கட்டுப்பாட்டு திட்டம் (யானைக்கால் நோய்)
- தேசிய அயோடின் குறைபாடு கட்டுப்பாட்டு திட்டம் (அயோடின் குறைபாடு)
- தேசிய தொழுநோய் ஒழிப்பு திட்டம் (தொழுநோய்)
- தேசிய மன நலத் திட்டம் (மன ஆரோக்கியம்)
- தேசிய பார்வைக்குறைப்பாடு கட்டுப்பாடு திட்டம் (பார்வைக்குறைப்பாடு)
- தேசிய செவிட்டுத்தன்மை தடுப்பு மற்றும் குறைபாடு கட்டுப்பாட்டுத் திட்டம் (செவிட்டுத்தன்மை)
- தேசிய புகையிலை கட்டுப்பாட்டுத் திட்டம் ( புகையிலை கட்டுப்பாடு)
- தேசிய இரத்த மூலம் பரவும் நோய்த் தாக்குதலைக் கட்டுப்பாட்டுத் திட்டம் (NVBDCP) ( பரவும் நோய்)
- முதன்மை நீரிழிவு நோய், சிவிடி மற்றும் பக்கவாத தடுப்பு மற்றும் கட்டுப்பாட்த் திட்டம் (நீரிழிவு, இதயக் குழலிய நோய், பக்கவாதம்)
- திருத்தப்பட்ட தேசிய காசநோய் கட்டுப்பாட்டு திட்டம் (காசநோய்)
- யுனிவர்சல் நோய்த்தடுப்பு திட்டம்  
- இந்திய மருத்துவக் கழகம் (Medical Council of India)
- இந்திய பல் மருத்துவ கவுன்சில் (Dental Council of India)
- இந்தியா பார்மசி கவுன்சில் (Pharmacy Council of India)
- இந்திய நர்சிங் கவுன்சில் (Indian Nursing Council)
- அகில இந்திய பேச்சு மற்றும் கேட்டல் நிறுவனம் (AIISH), மைசூர்
- அகில இந்திய உடல் மருத்துவ மற்றும் மறுசீரமைப்பு நிறுவனம் (AIIPMR), மும்பை
- மருத்துவமனையில் சேவைகள் ஆலோசனை கார்ப்பரேஷன் லிமிடெட் (HSCC)
- உணவுப் பாதுகாப்பு மற்றும் தரப்படுத்தல் ஆணையம், இந்தியா
- மத்திய மருந்துகள் தரநிர்ணய கட்டுப்பாடு அமைப்பு
# சுகாதாரம் மற்றும் குடும்ப நலத்துறை அமைச்சகம் (இந்தியா)

## சுகாதாரம் மற்றும் குடும்ப நலத்துறை

### குடும்ப நலம்

குடும்பம் வாழ்க்கைத் தரம், மகப்பேறு மருத்துவம், கர்ப்பிணிகள் ஆரோக்கியம், குழந்தை மருத்துவம் ஆகியவற்றில் முக்கியமாக கவனம் செலுத்துகிறது. அரச சார்பற்ற அமைப்புகள், சர்வதேச உதவிக்குழுக்கள், கிராம சுகாதாரப் பணியாளர்கள் போன்றவர்களுடன் இணைந்து தகவல்களைப் பரப்பி விழிப்புணர்வை ஏற்படுத்தி பணியாற்றுகிறது.  
- இந்தியாவின் 17 மாநிலங்கள் முழுவதும் 18 மக்கள்தொகை ஆராய்ச்சி மையங்கள் (PRCs) ஆறு பல்கலைக்கழகங்கள் மற்றும் ஆறு மற்ற நிறுவனங்களில் உள்ளன.
- தேசிய சுகாதாரம் மற்றும் குடும்ப நலம் நிறுவனம்,(NIHFW) தென் தில்லி
- சர்வதேச மக்கள்தொகை அறிவியல் நிறுவனம் (IIPS), மும்பை
- மத்திய மருந்து ஆராய்ச்சி நிறுவனம் (CDRI), லக்னோ
- மருத்துவ ஆராய்ச்சி இந்தியக் கவுன்சில், புது தில்லி: 1911 ல் நிறுவப்பட்ட இது உலகின் பழமையான மருத்துவ உடல்கள் ஆராய்ச்சிமையமாகும்.
# சுகாதாரம் மற்றும் குடும்ப நலத்துறை அமைச்சகம் (இந்தியா)

## ஆயுஷ் துறை (AYUSH)

1995ல் இந்திய மருத்துவம் மற்றும் ஓமியோபதி மருத்துவத்துறை தொடங்கப்பட்டது. பின்னர் 2003 நவம்பரில் *ஆயுர்வேதம், யோகம் மற்றும் இயற்கை மருத்துவம், யுனானி, சித்தம் மற்றும் ஓமியோபதி மருத்துவத்துறை* (சுருக்கமாக ஆயுஷ் துறை) என்று பெயர்மாற்றப்பட்டது. இந்திய பாரம்பரிய மருத்துவத் துறையில் கல்வி, தரநிர்ணயம், கட்டுப்பாடுகள், மருத்துவப் பொருள் மேம்பாடு, ஆய்வுகள் மற்றும் விழிப்புணர்வு ஆகியவற்றை இத்துறை கையாளுகிறது.  
ஆயுஷ் துறை கட்டுப்பாட்டின் கீழ் பின்வரும் துறைகள் உள்ளன:  
ஆய்வு குழுக்கள்:  
- ஆயுர்வேத அறிவியல் ஆராய்ச்சி மத்திய கவுன்சில் (CCRAS)
- சித்த ஆராய்ச்சி மத்திய கவுன்சில் (CCRS)
- யுனானி மருத்துவ ஆராய்ச்சி மத்திய கவுன்சில் (CCRUM)
- ஓமியோபதி ஆராய்ச்சி மத்திய கவுன்சில் (CCRH)
- யோகா மற்றும் நேச்சுரோபதி ஆராய்ச்சி மத்திய கவுன்சில் (CCRYN)
- இந்திய மருத்துவம் Pharmacopoeia ஆய்வகம் (PLIM)
- ஹோமியோபதி மருந்தியல் ஆய்வகம் (HPL)  
தேசிய நிறுவனங்கள் (இந்திய மருத்துவத்தில் கல்வி):
- தேசிய ஆயுர்வேத கல்வி நிறுவனம், ஜெய்ப்பூர் (NIA)
- தேசிய சித்தா கல்வி நிறுவனம், சென்னை (NIS)
- தேசிய ஓமியோபதி கல்வி நிறுவனம், கொல்கத்தா (NIH)
- தேசிய நேச்சுரோபதி கல்வி நிறுவனம், புனே (NIN)
- தேசிய யுனானி மருத்துவ கல்வி நிறுவனம் , பெங்களூர் (NIUM)
- போஸ்ட் கிராஜுவேட் ஆயுர்வேத போதனை மற்றும் ஆராய்ச்சி நிறுவனம், ஜாம்நகர், குஜராத் (IPGTR)
- ராஷ்டிரிய ஆயுர்வேத வித்யாபீடம், புது தில்லி (RAV)
- மொரார்ஜி தேசாய் யோகா தேசிய நிறுவனம், புது தில்லி (MDNIY)  
வல்லுநர் குழுக்கள்  
- ஓமியோபதி மத்திய கவுன்சில் (CCH)
- இந்திய மருத்துவ மத்திய கவுன்சில் (CCIM)
- இந்திய மருந்தியல் ஆணையம்
# சுகாதாரம் மற்றும் குடும்ப நலத்துறை அமைச்சகம் (இந்தியா)

## சுகாதார ஆய்வுத்துறை

இந்திய அரசு (வணிக ஒதுக்கீடு) விதி 1961ன் படி 2007 செப்டம்பரில் இந்திய அறிவியல் மற்றும் தொழில் நுட்ப அமைச்சகத்தின் துணையுடன் இத்துறை தொடங்கப்பட்டது. நவீன மருத்துவத் தொழில் நுட்பத்தை மக்களுக்கு அளிக்கும் விதத்தில் நோய்நாடல், சிகிச்சைமுறை, நோய் தடுப்புமுறை, கருவிகள் மற்றும் அணுகுமுறைகள் ஆகியவற்றில் புதுமையை ஊக்குவிக்கிறது. இதர அறிவியல் துறையுடன் இணைந்து பொது சுகாதாரப் பணிகளில் ஆய்வும் அணுகுமுறையும் வழங்குகிறது.
# சுகாதாரம் மற்றும் குடும்ப நலத்துறை அமைச்சகம் (இந்தியா)

## எய்ட்ஸ் கட்டுப்பாட்டுத் துறை

தேசிய எய்ட்ஸ் கட்டுப்பாட்டு அமைப்பு(NACO) இத்துறையின் கீழ் செயல்படுகிறது. இவ்வமைப்பின் மூலம் எய்ட்ஸ் நோயால் பாதிக்கப்பட்டவருக்கு உரியமுறையில் தரமான சிகிச்சை அளைக்கிறது. மேலும் ஹெச்.ஐ.வி. இல்லா சூழலை உருவாக்க ஆதரவும் முனைப்பும் தந்து எய்ட்ஸ் தடுப்பு நடவடிக்கையில் ஈடுபடுகிறது.
# இலங்கைப் படைத்துறை

**இலங்கைப் படைத்துறை** அல்லது **இலங்கை ஆயுதப் படைகள்** (*Sri Lanka Armed Forces*) என்பது இலங்கை சனநாயகச் சமத்துவக் குடியரசின் ஒட்டுமொத்த ஒருங்கிணைந்த படையைக் குறிக்கும். இதில் இலங்கைத் தரைப்படை, இலங்கை கடற்படை, இலங்கை வான்படை ஆகியவை அடங்கும். இவை இலங்கையின் பாதுகாப்பு மற்றும் நகர அபிவிருத்தி அமைச்சால் நிருவகிக்கப்படுகின்றன. இம்மூன்று படைப்பிரிவுகளும் 400,000 செயலிலுள்ள படை வீரர்களைக் கொண்டுள்ளன.
# இலங்கைப் படைத்துறை

## வெளியிணைப்புகள்

- Ministry of Defence, Public Security, Law & Order - Democratic Socialist Republic of Sri Lanka
- The official web site of the Government of Sri Lanka
- Sri Lanka Army
- Sri Lanka Navy
- Sri Lanka Air Force
- General Sir John Kotelawala Defence Academy
- Media Center for National Security
- The Permanent Mission of Sri Lanka to the United Nations Office at Geneva
- Library of Congress
- Library of Congress Foreign Military Relations
- Peace in Sri Lanka
- Full-scale fighting flares in Sri Lanka Extract from article about recent fighting, August 2006
# முற்றொருமைச் சார்பு

கணிதத்தில் **முற்றொருமைச் சார்பு** (*identity function*) என்பது அளிக்கப்படும் ஒவ்வொரு மாறியையும் அதே மாறியாகத் திருப்பித் தரும் ஒரு சார்பாகும். இச்சார்பு **முற்றொருமைக் கோப்பு** (identity map) அல்லது **முற்றொருமை உருமாற்றம்** (*identity transformation*) எனவும் அழைக்கப்படும். சமன்பாட்டு வடிவில் ஒரு முற்றொருமைச் சார்பைக் கீழ்க்கண்டவாறு எழுதலாம்:  
:<math>f(x) = x.</math>  
சில பாடப்புத்தகங்களில் முற்றொருமைச் சார்பானது **சமனிச் சார்பு** எனவும் குறிப்பிடப்படுகிறது.
# முற்றொருமைச் சார்பு

## வரையறை

முற்றொருமைச் சார்பு முறையாகப் பின்வருமாறு வரையறுக்கப்படுகிறது:  
*M* ஒரு தரப்பட்ட கணம் எனில், *M* கணத்தை ஆட்களமாகவும் இணையாட்களமாகவும் கொண்ட ஒரு சார்பு *f* ,
:<math>f (x) = x,</math> <math>\forall x\in M</math> என அமைந்தால், *f* ஒரு முற்றொருமைச் சார்பாகும்..  
அதாவது முற்றொருமைச் சார்பானது, *M* கணத்திலுள்ள ஒவ்வொரு உறுப்பு *x* -ஐயும் *M* -லுள்ள அதே *x* -உடன் இணைக்கிறது.  
பெரும்பாலும் *M* மீதான முற்றொருமைச் சார்பு *f* , id<sub>*M*</sub> எனக் குறிக்கப்படுகிறது.
# முற்றொருமைச் சார்பு

## எடுத்துக்காட்டுகள்

- <math>f\colon \mathbb{R} \rightarrow \mathbb{R},</math>
::<math>f(x) = x \times 1</math>  
மெய்யெண்கணத்திலிருந்து மெய்யெண்கணத்திற்கு வரையறுக்கப்படும் இச்சார்பு அளிக்கப்பட்ட மாறியை அம்மாறியை எண் 1-ஆல் பெருக்கக் கிடைக்கும் பெருக்குத்தொகையாகத் திருப்பித் தருகிறது. எண்களில் பெருக்கல் செயலியின் பண்பின்படி, ஒவ்வொரு மெய்யெண்ணும் ஒன்றால் பெருக்கப்படும்போது கிடைக்கும் பெருக்குத்தொகை அதே மெய்யெண்ணாகவே இருக்கும். எனவே இச்சார்பு ஒரு முற்றொருமைச் சார்பாகும்.  
- <math>f\colon \mathbb{R^+} \rightarrow \mathbb{R}</math>
::<math>f(x) = |x| </math>  
நேர்ம மெய்யெண்களின் கணத்திலிருந்து மெய்யெண்கணத்திற்கு வரையறுக்கப்படும் இச்சார்பு அளிக்கப்படும் மாறியை அம்மாறியின் தனி மதிப்பாகத் திருப்பித் தருகிறது.  
ஒரு மெய்யெண்ணின் தனிமதிப்பின் வரையறைப்பப்படி:  
:<math>|x| = \begin{cases} x, & \mbox{if } x \ge 0 \\ -x, & \mbox{if } x < 0. \end{cases} </math>  
நேர்ம மெய்யெண்களின் தனிமதிப்பு அதே நேர்ம எண்ணாகவே இருக்கும் என்பதால் இச்சார்பு ஒரு முற்றொருமைச் சார்பாகும். ஆனால் சார்பின் ஆட்களத்தை மெய்யெண்கணமாகக் கொண்டால் இச்சார்பு ஒரு முற்றொருமைச் சார்பாக அமையாது என்பதைக் கவனித்தல் அவசியம்.  
- முற்றொருமை வரிசை மாற்றம் ஒரு முற்றொருமைச் சார்பு.  
முற்றொருமை வரிசை மாற்றமானது, கணம் <math>\{ 1, 2, \ldots, n \}</math> அல்லது <math>\{a_1,a_2, \ldots, a_n \}</math> உள்ள உறுப்புகள் ஒவ்வொன்றையும் அதே உறுப்பாக இயல்பான வரிசைப்படி மாற்றும்.  
:<math>\begin{pmatrix}1 & 2 & 3 & \cdots & n \\ 1 & 2 & 3 & \cdots & n\end{pmatrix}.</math>  
:<math>\begin{pmatrix}a_1 & a_2 & a_3 & \cdots & n \\ a_1 & a_2 & a_3 & \cdots & n\end{pmatrix}.</math>
# முற்றொருமைச் சார்பு

## இயற்கணிதப் பண்பு

:<math>f\colon M \rightarrow M</math> எனில்,
:<math>f \circ id_M = id_M \circ f </math>
:இதில் <math> \circ </math> என்பது சார்புகளின் சேர்ப்புச் செயலியின் குறியீடு.  
*M* லிருந்து *M* -க்கு வரையறுக்கப்பட்ட அனைத்து சார்புகளின் அலகுள்ள அரைக்குலத்தின் முற்றொருமை உறுப்பு <math> id_M </math> ஆகும்.
# டஸ்டின் மாஸ்கோவிட்ஸ்

**டஸ்டின் மாஸ்கோவிட்ஸ்** என்பவர் மார்க் சக்கர்பெர்க் போன்றே பேஸ்புக் நிறுவுனர்களில் முக்கிய ஒருவராவார். இவர் 1984ம் ஆண்டு மே மாதம் 22ம் திகதி அமெரிக்காவில் பிறந்தார். இவர் தற்பொழுது பேஸ்புக் நிறுவனத்தின் பிரதம நிறைவேற்று அதிகாரியாக இருப்பதோடு உலகின் வயது குறைந்த கோடீஸ்வரராகவும் விளங்குகின்றார்.
# ஜேக் டோர்சி

**ஜேக் டோர்சே** (பிறப்பு: நவம்பர் 19, 1976) ஒரு அமெரிக்க மென்பொருள் வடிவமைப்பாளர் மற்றும் தொழிலதிபரும் ஆவார். இவர் பரவலாக டுவிட்டர் என்ற சமூக வலைத் தளத்தின் உருவாக்குனராகவும், ஸ்குயர் நிறுவனத்தின் நிறுவனர் மற்றும் தலைமை செயல் அதிகாரியாகவும் பரவலாக அறியப்படுகிறார். 2008 இல், எம்ஐடி டெக்னாலஜி ரிவ்யூ TR35 ஆல், 35 வயதுக்கு கீழ் உள்ள உலகின் சிறந்த 35 கண்டுபிடிப்பாளர்கள் ஒருவராக இவர் அறிவிக்கப்பட்டார்.  
**முந்தைய வாழ்க்கை**  
டோர்ஸி மிசோரியின் செயின்ட் லூயிஸில் பிறந்து வளர்ந்தார், [8] [9] டிம் மற்றும் மார்சியா (நீ ஸ்மித்) டோர்சியின் மகனாவார். [10] [11] [12] அவர் ஆங்கிலம், ஐரிஷ் மற்றும் இத்தாலிய வம்சாவளியைச் சேர்ந்தவர். [13] அவரது தந்தை மாஸ் ஸ்பெக்ட்ரோமீட்டர்களை உருவாக்கிய ஒரு நிறுவனத்தில் பணிபுரிந்தார், மேலும் அவரது தாயார் ஒரு இல்லத்தரசி. [14] அவர் கத்தோலிக்கராக வளர்ந்தார், அவரது மாமா சின்சினாட்டியில் ஒரு கத்தோலிக்க பாதிரியார். [15] அவர் கத்தோலிக்க பிஷப் டுபர்க் உயர்நிலைப் பள்ளியில் பயின்றார். அவரது இளைய நாட்களில், டோர்சி எப்போதாவது ஒரு பேஷன் மாடலாக பணியாற்றினார். [16] [17] [18] [19] [20] பதினான்கு வயதில், டோர்ஸி அனுப்பும் ரூட்டிங் ஆர்வமாக இருந்தார். அனுப்பும் தளவாடங்கள் பகுதியில் அவர் உருவாக்கிய சில திறந்த மூல மென்பொருள்கள் இன்னும் டாக்ஸி கேப் நிறுவனங்களால் பயன்படுத்தப்படுகின்றன. [10] நியூயார்க் பல்கலைக்கழகத்திற்கு மாற்றுவதற்கு முன் டோர்ஸி மிசோரி-ரோலா பல்கலைக்கழகத்தில் இரண்டு-பிளஸ் ஆண்டுகள் (1995-97) [15] பயின்றார், ஆனால் அவர் 1999 இல் வெளியேறினார், [21] பட்டம் பெறுவதற்கு ஒரு செமஸ்டர் குறைவு. [15] அவர் NYU இல் படிக்கும் போது ட்விட்டராக வளர்ந்தார் என்ற கருத்தை அவர் கொண்டு வந்தார். [15] [22]  
ஒரு புரோகிராமராக அனுப்பும் பணியில் இருந்தபோது, டோர்சி கலிபோர்னியாவுக்குச் சென்றார். [23] [24] 2000 ஆம் ஆண்டில், டோர்ஸி தனது நிறுவனத்தை ஓக்லாந்தில் கூரியர்கள், டாக்சிகள் மற்றும் அவசரகால சேவைகளை வலையிலிருந்து அனுப்பத் தொடங்கினார். [25] இந்த நேரத்தில் அவரது பிற திட்டங்கள் மற்றும் யோசனைகள் மருத்துவ சாதனங்களின் நெட்வொர்க்குகள் மற்றும் "உராய்வு இல்லாத சேவை சந்தை" ஆகியவற்றை உள்ளடக்கியது. [25] ஜூலை 2000 இல், அனுப்புவதை உருவாக்கி [10] மற்றும் லைவ்ஜர்னல் மற்றும் ஏஓஎல் இன்ஸ்டன்ட் மெசஞ்சர் ஆகியவற்றால் ஈர்க்கப்பட்டு, வலை அடிப்படையிலான நிகழ்நேர நிலை / குறுகிய செய்தி தொடர்பு சேவைக்கான யோசனை அவருக்கு இருந்தது. [25]  
உடனடி செய்தியிடலின் செயலாக்கங்களை அவர் முதலில் பார்த்தபோது, மென்பொருளின் பயனர் நிலை வெளியீட்டை நண்பர்களிடையே எளிதாகப் பகிர முடியுமா என்று டோர்சி ஆச்சரியப்பட்டார். [10] அவர் ஓடியோவை அணுகினார், அந்த நேரத்தில் உரைச் செய்தியில் ஆர்வம் காட்டினார். [10] டோர்ஸி மற்றும் பிஸ் ஸ்டோன் எஸ்எம்எஸ் உரை நிலை-செய்தி யோசனைக்கு மிகவும் பொருத்தமானது என்று முடிவு செய்து, சுமார் இரண்டு வாரங்களில் ட்விட்டரின் முன்மாதிரி ஒன்றை உருவாக்கினர். [10] இந்த யோசனை ஓடியோவில் பல பயனர்களை ஈர்த்தது மற்றும் 2005 ஆம் ஆண்டில் அந்த நிறுவனத்தின் இணை நிறுவனர் இவான் வில்லியம்ஸிடமிருந்து முதலீடு செய்தது, அவர் பைரா லேப்ஸ் மற்றும் பிளாகரை விற்ற பின்னர் கூகிளை விட்டு வெளியேறினார்.
# நீலகண்ட நகரம்

**நீலகண்ட நகரம்** என்பது சங்ககாலச் சேரர் துறைமுகமாகும்.
# நீலகண்ட நகரம்

## ஆதாரங்கள்

இந்நகர் பெரிப்ளசு காலத்தில் நெல்சின்டா எனவும் ப்ளைனி காலத்தில் நியாசின்டி எனவும் டாலமி காலத்தில் இது மேல்கிந்தா எனவும் குறிக்கப்பட்டுளது. இது பாண்டியர் ஆளுகைக்குள் இருந்ததாகவும் இங்கிருந்தே மிளகு செங்கடல் துறைமுகங்களுக்கு ஏற்றுமதை செய்யப்பட்டதாகவும் தெரிகிறது.
# நீலகண்ட நகரம்

## தற்போதைய இடம்

இந்நகரம் தற்போது இருக்கும் இடம் குறித்து அறிஞர்களிடையே மாறுபட்ட கருத்துக்கள் நிலவுகின்றன. அதில் கால்டுவெல் இந்நகரம் காநெற்றி எனவும் யூலே இதை கொல்லம் எனவும் கூறுகின்றனர்.
# பறக்கும் வல்லுனர்

**பறக்கும் வல்லுனர்** அல்லது **போர் விமான வல்லுனர்** என்பது வான் போரில் சில எதிரி விமானங்களைச் சுட்டு வீழ்த்திய இராணுவ விமான ஓட்டியைக் குறிக்கும். "வல்லுனர்" என்ற உத்தியோகபூர்வ தகைமை கிடைக்க சரியான சில ஆகாய வெற்றிகள் தேவையாகும். போர் விமான ஓட்டிகளிடையே சில வல்லுனர்கள் ஆகாய-ஆகாய வெற்றிகளுக்குப் பாத்திரமானவர்கள்.
# இரண்டாம் உலகப் போருக்கு பிந்திய ஆகாய-ஆகாய சண்டை இழப்புக்கள்

வான்-வான் சண்டை என்பது போரில் பறக்கும் இயந்திரங்களின் ஈடுபாடாகும். கொரிய யுத்தம் இரண்டாம் உலகப் போருக்குப் பிறகு கொரியப் போரில் பெரிய அளவு ஆகாய-ஆகாயப் போர் நடந்துள்ளது.
# இரண்டாம் உலகப் போருக்கு பிந்திய ஆகாய-ஆகாய சண்டை இழப்புக்கள்

## வான்-வான் போரில் விமான இழப்பு

| முரண்பாடு | விமானப்படை | வான்-வான் போர் விமான இழப்புக்கள் | குறிப்புகள் |
| --- | --- | --- | --- |
| align= அரச விமானப்படை | 5 |  |  |
| align= இசுரேலிய விமானப்படை | 3 |  |  |
| align= எகிப்து விமானப்படை | 15 |  |  |
| align= ஐநா கூட்டு விமானப்படை | 1,097 |  |  |
| align= வடகொரிய விமானப்படை | 135 |  |  |
| align= அர்கெந்தீனா கடற்படை விமானம் | 1 |  |  |
| align= வியட்னாம் விமானப்படை | 195 |  |  |
| align= ஐக்கிய அமெரிக்க ஆயுதப் படைகள் | 77 |  |  |
| align= எகிப்து விமானப்படை | 113 |  |  |
| align= எகிப்து விமானப்படை
சீரிய விமானப்படை | 277 |  |  |
| align= ஈரானிய விமானப்படை | 73 (நிச்சயப்படுத்தப்பட்டது) |  |  |
| align= ஐக்கிய அமெரிக்க ஆயுதப் படைகள் | 16 |  |  |
| align= சோவியத் வான் பாதுகாப்பு படைகள் | 1 |  |  |
| align= அர்கெந்தீனா விமானப்படை | 23 |  |  |
| align= பிரித்தானிய படை | 1 |  |  |
| align= லிபிய விமானப்படை | 4 |  |  |
| align= வான்புலிகள் | 1 |  |  |
| align= அமெரிக்க கடற்படை | 1 |  |  |
| align= இந்திய வான்படை | 110 |  |  |
| align= இந்திய வான்படை |  |  |  |
| align= பாக்கிஸ்தான் வான்படை | (இந்திய உரிமை கோரல்) 10–94 |  |  |
| align= சீரிய விமானப்படை | 82–86 |  |  |
| align= ஆப்கான் படை | 8 |  |  |
| align= பாகிஸ்தான் விமானப்படை | 1 |  |  |
| align= ஈராக்கிய விமானப்படை | 5 |  |  |
| align= இத்தாலிய படை | 1 |  |  |
| align= சிறுப்ஸ்கா வான்படை | 5 |  |  |
| align= பெரு வான்படை | 3 |  |  |
| align= துருக்கி வான்படை | 1 (துருக்கி உரிமை கோரல்) |  |  |
| align= எரித்திரியா வான்படை | 8 |  |  |
| align= யூகோஸ்லா வான்படை | 5 + 1 பாரிய சேதம், பின்னர் நிலத்தில் வைத்து அழிக்கப்பட்டது |  |  |
| align= ஜார்ஜியா வான்படை | 1 (ஜார்ஜியா உரிமை கோரல்) 0 (ரஷ்யா உரிமை கோரல்) | } |  |
# வலைவாசல்:தொழினுட்பம்/Intro

**தொழினுட்பம்** என்பது, கருவிகள், கைவினைகள் முதலியவற்றின் பயன்பாட்டுடனும், அவை எவ்வாறு அவற்றைப் பயன்படுத்துவோர் தமது சூழலைக் கட்டுப்படுத்தவும், அதனோடு இணைந்து வாழவும் கூடிய தகுதியில், தாக்கத்தை ஏற்படுத்துகின்றன என்பதுடனும் தொடர்புள்ள ஒரு பரந்த கருத்துரு ஆகும். தொழில்நுட்பம்; பொறிகள், வன்பொருட்கள், பயன்பாட்டுப் பொருட்கள் போன்ற மனித இனத்துக்குப் பயன்படும் பொருள்களைக் குறிக்கக்கூடும். ஆனால் இது இன்னும் பறந்த முறைமைகள், அமைப்பு முறைகள், நுட்பங்கள் என்பவற்றையும் குறிக்கக்கூடும். இச் சொல்லைப் பொதுப் பொருளில் ஆளுவதுடன், குறிப்பிட்ட துறைகள் சார்பாகவும் பயன்படுத்தலாம். உதாரணமாக, கட்டுமானத் தொழில்நுட்பம், மருத்துவத் தொழில்நுட்பம் போன்ற பயன்பாடுகள் குறிப்பிட்ட துறைகள் சார்ந்தவையாகும்.  
---
:***குறிப்பு.** இதன் அறிமுகத்திற்கான படிமங்கள் வலைவாசல்:தொழினுட்பம்/Intro/Image பட்டியலில் உள்ளது.*  
</noinclude>
# வலைவாசல்:தொழினுட்பம்/Intro/Image

<noinclude><br clear=all>
# வலைவாசல்:தொழினுட்பம்/Intro/Image

## பயன்பாடு

இந்த தளவமைப்பு வடிவமைப்பின் துனைபக்கங்கள் வலைவாசல்:தொழில்நுட்பம்/Intro/Image Layout இல் உள்ளது.
1. அடுத்த கிடைக்கும் துனைபக்கதிற்க்கு ஒரு புதிய முன்னுரை படத்தை சேர்க்கவும்.
# வலைவாசல்:தொழினுட்பம்/Intro/Image

## முன்னுரை படங்கள் பட்டியல்

வலைவாசல்:தொழில்நுட்பம்/Intro/1  
<br clear=all>
---
வலைவாசல்:தொழில்நுட்பம்/Intro/2  
<br clear=all>
---
வலைவாசல்:தொழில்நுட்பம்/Intro/3  
<br clear=all>
---
வலைவாசல்:தொழில்நுட்பம்/Intro/4  
<br clear=all>
---
வலைவாசல்:தொழில்நுட்பம்/Intro/5  
<br clear=all>
---  
</noinclude>
# நக்கீரன் (இதழ்)

**நக்கீரன்** சென்னையில் இருந்து வெளியாகும் தமிழ் இதழாகும். இதனுடைய முதல் பதிப்பு 1988-ம் ஆண்டு ஏப்ரல் 20-ம் நாள் வெளியானது. நக்கீரன் கோபால் என்றழைக்கப்படும் ஆர். கோபால் இந்த இதழைத் தொடங்கினார்.  
இவ்விதழின் பெயர் கே. சுப்பு என்பவரிடம் இருந்து கோபாலால் வாங்கப்பட்டது. 1989-ம் ஆண்டு தேர்தல் கணிப்பினால் புகழ்பெறத்துவங்கியது. அதன்பிறகு சந்தனமரக் கடத்தல் வீரப்பன் உடன் நடந்த உரையாடல்கள், நேர்காணல்கள் காரணமாக இவ்விதழ் பிரபலமானது.
# மழைக்காலமும் குயிலோசையும் (நூல்)

**மழைக்காலமும் குயிலோசையும்** என்பது சு. தியடோர் பாஸ்கரனால் தொகுத்து வெளியிடப்பட்ட ஒரு காட்டுயிர்க் கட்டுரை நூல். இவர் மா. கிருட்டிணனின் காட்டுயிர் பற்றிய கட்டுரைகளைத் தொகுத்து நூலாக வெளியிட்டுள்ளார். இந்நூலி்ல் மா. கிருட்டிணனின் தமிழகத்தில் காணப்படும் பறவைகள், விலங்குகளைப் பற்றிய கட்டுரைகளும் கோட்டோவியங்களும் புகைப்படங்களும் இடம்பெற்றுள்ளன. இந்நூலி்ல் அன்றைய தமிழகத்தில் வழங்கப்பட்ட தமிழ்ப் பெயர்களும் இடம் பெற்றிருக்கின்றன.
# இந்திய உயிரித் தொழில்நுட்பம் ஒழுங்குமுறை ஆணையம்

**இந்திய உயிரித் தொழில்நுட்பம் ஒழுங்குமுறை ஆணையம்** (*Biotechnology Regulatory Authority of India*, **BRAI**) ஒன்றை நிறுவிட இந்திய அரசு ஒரு வரைவு மசோதாவை மக்களவையில் அறிமுகப்படுத்தியுள்ளது. . இதன் படி இந்த ஆணையம் ஒரு தன்னாட்சி பெற்ற மற்றும் சட்டப்படியான அமைப்பாக இருக்கும். இந்த ஆணையம் உயிரித் தொழில்நுட்பத்தின் தொடர்பான உயிரிகளின் மற்றும் மரபணு மாற்றப்பட்ட பொருட்களின் ஆய்வு, போக்குவரத்து, இறக்குமதி, தயாரிப்பு மற்றும் பயன்பாடு குறித்தும் தொடர்புடைய விடயங்கள் குறித்தும் கட்டுப்படுத்தும்.  
இந்த சட்ட வரைவு மரபு மாற்றப் பயிர்களின் வளர்ச்சியைக் கட்டுப்படுத்துவதற்கு மாற்றாக ஊக்குவிக்கும் வண்ணம் உள்ளதாக எதிர்ப்புகள் எழுந்துள்ளன.
# இந்திய உயிரித் தொழில்நுட்பம் ஒழுங்குமுறை ஆணையம்

## ஆணையத்தின் அமைப்பு

இந்த ஆணையத்திற்கு ஒரு தலைவர், இரண்டு முழு நேர உறுப்பினர் மற்றும் இரண்டு பகுதி நேர உறுப்பினர்கள் நியமிக்கபடுவார்கள். விவசாயத்தில், சுகாதார பாதுகாப்பு, சுற்றுச்சூழல், அறிவியல், உயிரி தொழில்நுட்பம் பயன்பாடுகளில் நிபுணத்துவம் கொண்டவர்களாக இவர்கள் இருப்பார்கள்.
# விக்கிப்பீடியா:உங்களுக்குத் தெரியுமா/சூலை 4, 2012

- இந்தோனேசியாவின் ஆகப் பழைய பள்ளிவாசலான **டெமாஃ பெரிய பள்ளிவாசல்** (படம்) இந்து-பௌத்த ஆலயங்களின் கட்டிட அமைப்பையே கொண்டுள்ளது.
- 1931ஆம் ஆண்டு வெளிவந்த **காளிதாஸ்** திரைப்படமே தமிழில் வெளிவந்த முதல் பேசும் படம்.
- **சந்திரசேகர் வரையறை**யில் குறிப்பிடப்பட்டுள்ள எல்லையை ஒரு வெண் குறுமீன் மீறுமாயின் அது நாளடைவில் நொதுமி விண்மீனாகவோ அல்லது கருந்துளையாகவோ மாறிவிடும்.
- **தமிழக மூவேந்தர்களால் வெளியிடப்பட்ட முத்திரைக் காசுகள்** 2500 ஆண்டுகள் பழமை வாய்ந்தவை.
- ஒரு **ராட்சத எரிமலை**யின் வெடிப்பு குறைந்தது 1000 கன கிலோமீட்டர்களுக்கும் அதிகமாக இருக்கும்.
# விக்கிப்பீடியா:உங்களுக்குத் தெரியுமா/சூலை 11, 2012

- நொதுமி விண்மீன்கள் வெளியிடும் **துடிப்பலைகளை**(படம்) வானியலார் கண்டறியும் முன், அவற்றை வேற்றுக் கிரகவாசிகள் அனுப்பும் செய்திகள் எனத் தவறாக எண்ணிக்கொண்டிருந்தனர்.
- **கண்டம் விட்டு கண்டம் பாயும் ஏவுகணை** பொதுவாக 5000 கிலோமீட்டர்கள் தூரத்திலுள்ள இலக்கைத் தாக்க வல்லவை.
- காற்பந்தாட்டத்தில் **இரட்டை** என்பது ஒரு காற்பந்தாட்ட அணி அந்நாட்டின் கூட்டிணைவு மற்றும் அதன் முதன்மையான கோப்பை ஆகிய இரண்டையும் ஒரே பருவத்தில் வெல்வதைக் குறிக்கும்.
- இந்தியாவில் கிடைக்கப்பெற்ற ஒரு லட்சம் கல்வெட்டுகளில் 60 ஆயிரத்துக்கும் அதிகமான கல்வெட்டுகள் **தமிழ் கல்வெட்டு**கள் ஆகும்.
- இந்தியக் குற்றவியல் சட்டத்தின்படி தற்கொலைக்கு முயலும் ஒருவரை ஓராண்டுக்கே சிறையிலடைக்க முடியும் என்பதால் **இறோம் சர்மிளா** ஒவ்வோர் ஆண்டும் விடுதலை செய்யப்பட்டு மீண்டும் கைது செய்யப்பட்டு வருகிறார்.
# உயிரணு வேற்றுமைப்பாடு

**உயிரணு வேற்றுமைப்பாடு** அல்லது **கல வேற்றுமைப்பாடு** (Cell differentiation) என்பது எளிய உயிரணுக்களில் இருந்து, தனித்துவமான உயிரணுக்கள் உருவாதல் ஆகும். பல்கல உயிரினங்களில், கருவணுவில் இருந்து உயிரணுப்பிரிவு மூலம் உருவாகும் பல கலங்களும் பின்னர் அவற்றின் அமைப்பு, தொழிலுக்கேற்ப பல தடவைகள் சிறப்பாக்கத்தின் மூலம் தனித்துவமான உயிரணுக்களை உருவாக்கிக் கொள்ளும்.  
பலகல உயிரினங்களின் வேறுபட்ட இழையங்களில் காணப்படும் உயிரணுக்களுக்கிடையிலான அமைப்பு வேறுபாடும், அவற்றின் தொழில் வேறுபாடும் இத்தகைய உயிரணு வேற்றுமைப்பாட்டினாலேயே ஏற்படும். உயிரினங்களின் முதிர்நிலையிலும் கூட இந்த உயிரணு வேற்றுமைப்பாடு நிகழும். குருத்தணுக்களில் நிகழும் உயிரணு வேற்றுமைப்பாட்டினால், வெவ்வேறு இழையங்களில் உள்ள இறந்த உயிரணுக்களை ஈடு செய்யவும், பாதிக்கப்பட்ட உயிரணுக்களைச் சீர்செய்யவும் முடிகின்றது.  
இந்த உயிரணு வேற்றுமைப்பாடானது மிகவும் உயர் நிலையில் கட்டுப்படுத்தப்படும் மரபணு வெளிப்பாடு மாற்றங்களினால் ஏற்படும். மரபணுக்களின் வெளிப்பாடு, குறிப்பிட்ட உயிரணு உடலில் அமைந்திருக்கும் இடத்திற்கேற்ப, தேவைக்கேற்ப வேறுபடும். ஒரு சில விதிவிலக்கான நிலமைகள் தவிர்த்து, உயிரணு வேற்றுமைப்பாடானது, மரபணு வரிசையில் எந்த மாற்றத்தையும் ஏற்படுத்துவதில்லை. எனவே ஒரே மாதிரியான மரபணுத்தொகையைக் கொண்டிருக்கும் உயிரணுக்கள் வெவ்வேறு உடலியல் தொழிற்பாடுகளைக் கொண்டிருக்கின்றது. உயிரணு வேற்றுமைப்பாட்டினால் உயிரணுக்களின் அளவு, அமைப்பு, மென்சவ்வு அழுத்தம், வளர்சிதைமாற்ற செயற்பாடுகளில் பெரிய வேறுபாடுகள் காணப்படும்.  
முளையத்தில் இருக்கும் குருத்தணுக்கள் எவ்வகையான உயிரணுக்களாகவும் வேற்றுமைப்படக் கூடிய இயல்பைக் கொண்டிருக்கும்.
# பிரித்தானிய நூலகத் தமிழ்ச் சேகரிப்புகள்

**பிரித்தானிய நூலக தமிழ் சேகரிப்புகள்** (British Library’s Tamil collections) என்பது சுவடிகள், நூல்கள், இதழ்கள், பத்திரிகைகள், பல்லூடகங்கள் என பல் வகையான சேகரிப்புக்களைக் கொண்ட ஒரு பெரும் சேகரிப்பு ஆகும். குறிப்பாக 19, 20 ஆம் நூற்றாண்டுகளைக் சேர்ந்த வெளியீடுகள் இங்கு உள்ளன.
# பிரித்தானிய நூலகத் தமிழ்ச் சேகரிப்புகள்

## சுவடிகள்

பிரித்தானியா நூலகம் ஏறக் குறைய 204 சுவடிகளைக் கொண்டுள்ளது. பிற பிரித்தானியா நிறுவனங்களில் இருந்து கிடைக்கப்பெற்ற சுவடிகளும் தற்போது இந்த நூலகத்தில் உள்ளன. பல கையெழுத்துப் பிரதிகளையும் பிரித்தானியா நூலகம் கொண்டுள்ளது.
# ஆங்கில இலக்கண நூலாதாரம்

**ஆங்கில இலக்கண நூலாதாரம்** என்பது 1835 ஆம் ஆண்டு பெர்னார்டு சுமித் (Bernhardt Schmidt) என்ற யேர்மனிய சமயப்பரப்பாளரால் ஆங்கில இலக்கணம் பற்றி எழுதப்பட்ட ஒரு தமிழ் நூல் ஆகும். 208 பக்கங்களுடன் சென்னையில் வெளியிடப்பட்டது. இந்த நூல், தமிழர்கள் ஆங்கிலம் கற்க உதவும் வண்ணம் இந்த நூல் எழுதப்பட்டுள்ளது.
# அளவு நூல் முதலாம் புத்தகம்

**அளவு நூல் முதலாம் புத்தகம்** என்பது 1857 ஆம் ஆண்டு சென்னையில் தோமசு லுண்ட் (Thomas Lund) என்ற செர்மனிய கிறித்தவ சமயப் பரப்புரையாளரால் வெளியிடப்பட்ட ஒரு வடிவவியல் தமிழ் நூல் ஆகும். இது 165 பக்கங்களைக் கொண்டது. இது மாணவருக்கான ஒரு பாட நூல் ஆகும். தமிழில் முதலில் வெளிவந்த வடிவவியல் அச்சு நூல்களில் இதுவும் ஒன்றாகும்.
# ஐக்கிய அமெரிக்க ஆயுதப் படைகள்

**ஐக்கிய அமெரிக்க ஆயுதப் படைகள்** ஆனது ஐக்கிய அமெரிக்காவின் இராணுவப் படைகளாகும். இதில் இதில் ஐக்கிய அமெரிக்க இராணுவம், ஐக்கிய அமெரிக்க கடற்படை, ஐக்கிய அமெரிக்க வான்படை, ஐக்கிய அமெரிக்க கடலோரக் காவல்படை மற்றும் ஐக்கிய அமெரிக்க மெரைன் கார்ப்ஸ் ஆகிய படைகள் அடங்கும். ஐக்கிய அமெரிக்கா இராணுவத்தை குடிமக்கள் கட்டுப்படுத்துதலில் ஒரு பாரம்பரியத்தையே கொண்டுள்ளது. ஐக்கிய அமெரிக்காவின் அதிபரே இராணுவத்தின் ஒட்டுமொத்த தலைவர் ஆவார், இவரே இராணுவத்தின் கொள்கைகளை வகுக்கும் ஐக்கிய அமெரிக்காவின் பாதுகாப்புத் துறையுடன் சேர்ந்து இராணுவக் கொள்கைகளை வகுப்பதில் உதவுகிறார். பாதுகாப்புத் துறைக்கு ஐக்கிய அமெரிக்க பாதுகாப்புத் துறைச் செயலர் தலைமை தாங்குகிறார், இவர் ஒரு குடிமகன் மற்றும் ஐக்கிய அமெரிக்க அமைச்சரவையின் உறுப்பினர் ஆவார். பாதுகாப்புத் துறை செயலர் இராணுவத்தின் கட்டளைத் தொடரில் இரண்டாவதாக உள்ளார், அதாவது அதிபருக்கு அடுத்ததாக உள்ள இவர் அதிபருக்கு பாதுகாப்புத் துறை தொடர்பான அனைத்து விசயங்களுக்கும் உதவியாக உள்ளார். இராணுவச் செயலபாடுகளை தூதரக செயல்பாடுகளுடன் ஒருங்கிணைக்கும் பொருட்டு அதிபர், தேசிய பாதுகாப்பு ஆலோசகர் தலைமையிலான ஐக்கிய அமெரிக்க தேசிய பாதுகாப்புக் குழுவை வைத்துள்ளார்.
# ஏவூர்தி வரலாறு

**ஏவூர்தியின் வரலாறு** (History of rockets) என்பது 13 ஆம் நூற்றாண்டில் சீனாவிலிருந்து தொடங்குகிறது. பின்னர் ஏவூர்தித் தொழினுட்பம் வளர்ச்சியடைந்து, மங்கோலியா, இந்தியா, இங்கிலாந்து, அமெரிக்கா மற்றும் உருசியா ஆகிய இடங்களில் பரவியது. இன்றைய தகவல்தொழில்நுட்ப வளர்ச்சியின் உச்சமாக விளங்கும் செயற்கைகோளை சுமந்து சென்று விண்வெளியில் நிலைநிறுத்துவதில் ஏவூர்திகளின் பங்கு அளப்பரியது. அந்த வகையில் விண்வெளி ஆய்வில் மனித சமுதாயம் புதிய நிலையை அடைய ஏவூர்தி தொழில்நுட்பக் கண்டுபிடிப்புதான் அடிப்படை காரணமாக உள்ளது. ஏவூர்தித் தொழில்நுட்பத்தில் கிட்டத்தட்ட ஆயிரத்து ஐநூறு ஆண்டுகளுக்கும் மேற்பட்ட தொடர்ச்சியான ஆய்வுகளின் முடிவில் கி.பி.1942 (1942 AD) ஆம் ஆண்டு தான் ஏவூர்தி தனது மேம்பட்ட முதல் வடிவத்தை எட்டியது. விண்வெளி பயணம் பற்றிய சிந்தனையும் ஏவூர்தி உருவாக்கம் பற்றிய ஆய்வும் கி.மு நான்காம் நூற்றாண்டிலிருந்தே (400 BC) துவங்கியதாகக் கூறப்படுகிறது.  
போர்களத்தில் பயன்படும் ஏவூர்தி என்பதற்கு தமிழில் **உந்துகணை** என்று வழங்கப்படுகிறது. ஏவூர்தி மற்றும் உந்துகணை ஆகிய சொற்கள் வெவ்வேறு பொருளில் தமிழில் வழங்கப்படுகின்றன.
# ஏவூர்தி வரலாறு

## செயல்முறை

ஒவ்வொருவினைக்கும் அதற்கு சமமான எதிர் வினை உண்டு என்ற நியூட்டனின் இயக்கவியல் விதியை (Newton’s Law of Motion) அடிப்படையாகக் கொண்டுதான் ஏவூர்திகள் இயங்குகின்றன. ஏவூர்தியில் நுண்துளை (Nozzle) வாயிலாக அதிக அழுத்தத்தில் பீச்சியடிக்கப்படும் எரிபொருள் எரிந்து உருவாகும் அதற்கு இணையான எதிர்விசை, மேல்நோக்கி செயல்பட்டு ஏவூர்தியை மேல்நோக்கி உந்தித்தள்ளுகிறது. ஏவூர்தியில் திட அல்லது திரவ அல்லது வாயு எரிபொருளும், ஆக்சிசனும் இருக்கும். வாயு எரிபொருள் ஒன்றை மிக அழுத்தத்திலும் மிகக்குறைவான வெப்பத்திலும் (அதாவது கடுங்குளிரிலும்) திரவமாக்கிச் சேர்த்து வைக்கலாம். நீர்மமாக்கப்பட்ட வாயு எரிபொருள்தான் மிக மிக அதிகச் செயல்திறன் கொண்டது. இதுவே பெரும்பாலான நவீன ஏவூர்தித் தொழில்நுட்பத்தில் செயல்படுகிறது.
# ஏவூர்தி வரலாறு

## கி.மு. நான்காம் நூற்றாண்டு

வரலாறு அறிந்த முதல் ஏவூர்தி பற்றிய ஆய்வு வரலாறு கி.மு நான்காம் நூற்றாண்டிலிருந்து (400 BC) துவங்குகிறது. கிரேக்கத்தை சேர்ந்த பல்துறை வல்லுனரான ஆர்கிடசு (Archytas) என்பவர் கி.மு.375 ஆம் ஆண்டு உந்துவிசையால் இயங்கும் மரத்தால் ஆன “தி பீச்சன்" (The Pigeon) என்று அழைக்கப்பட்ட பறவை ஒன்றை வடிவமைத்தார். இந்த வகை ஏவூர்தி, ஒரு கம்பி அல்லது ஆதாரப் புள்ளியில் தொங்கும் அமைப்பில் பறக்க விடப் பட்டிருக்கலாம். நீராவியின் உந்து விசையைகொண்டு இயங்கிய அவரது மரத்தால் ஆன பறவை கிட்டத்தட்ட 200 மீட்டர் தூரம் வரை பறந்து அன்றைய மக்களை வியப்பில் உறையச் செய்ததாக வரலாறு தெரிவிக்கிறது.
# ஏவூர்தி வரலாறு

## கி.பி. முதல் நூற்றாண்டு

ஆர்கிடசின் கண்டுபிடிப்பை அடிப்படையாகக்கொண்டு எகிப்த்தை சேர்ந்த பொறியாளரான எரோன் (Heron (e) Hero of Alexandria) என்பவர் ஏயோலிபைல் (Aeolipile) என்ற சாதனத்தை கி.பி.முதலாம் நூறாண்டில் (100 AD) வடிமைத்தார். உலகின் முதல் நீராவிப் பொறி என்று ஆதாரப்பூர்வமாக எல்லோராலும் ஏற்றுக்கொள்ளப்பட்ட ஏயோலிபைல் கிட்டத்தட்ட மூடப்பட்ட பாத்திரம் போன்ற அமைப்பைக் கொண்டதாக இருந்தது. பாத்திரத்தின் மேற்புறம் செங்குத்தாக இணைக்கப்பட்டிருந்த இரண்டு குழாய்களை அச்சாக கொண்டு சுழலும் வகையில் கோளம் ஒன்று இணைக்கப்பட்டிருந்தது. கோளத்தின் எதிர் எதிர் துருவங்களில் குறுகிய துளைகளையுடைய இரண்டு ‘எல் (L)’ வடிவ முனையங்கள் (நாசில்கள்-Nozzle) இணைக்கப்பட்டிருந்தன.  
பாத்திரத்திற்குள் நீரை ஊற்றி கொதிக்க வைக்கும் போது நீர் ஆவியாகி வெளியேற வாய்ப்பின்றி அழுத்தப்பட்டு குழாய்களின் வழியாக கோளத்தை அடைந்து பின் மிகக்குறுகிய துளைகள் வழியாக அதிக வேகத்துடன் வெளியேறியது. வெளியேறிய வேகத்திற்கு இணையான எதிர் விசை கோளத்தின்மீது செயல்பட்டு கோளத்தை சுழற்றச் செய்தது. எதிர் எதிர் துருவங்களில் முனைகள் இணைக்கப்பட்டிருந்ததன் காரணமாக கோளம் மிக வேகமாக சுழல ஆரம்பித்தது. விளையாட்டுப் பொருள் போல இருந்த இந்த ஏயோலிபைல் தான் பிற்காலத்தில் நீராவிப் பொறிகள், ஏவூர்திகள் வடிவமைத்திட முன்னோடிச் சிந்தனையாகவும், மூலகாரணமாகவும் இருந்தது.
# ஏவூர்தி வரலாறு

## கி.பி. முதல் நூற்றாண்டு

### சீனா வெடிமருந்து கொண்டாட்டம்

இதே காலகட்டத்தில் சீனாவில் மதவிழாக்களின் போது பட்டாசு வெடித்து விழாக்களைக் கொண்டாடும் வழக்கம் நடைமுறையில் இருந்ததாக வரலாறு தெரிவிக்கிறது. இந்த பட்டாசுகளை சீனர்கள் சால்ட்பெட்டர் (Saltpeter), கந்தகம் (Sulfur), கரித்தூள் ஆகியவற்றை பயன்படுத்தி தயாரித்திருந்தனர். தற்செயலாக ஒரு நாள் வெடிக்காத பட்டாசு ஒன்று புகையைக் கக்கிக்கொண்டு முன்னோக்கி பாய்ந்து சென்றது. இது கண்ட விழாக்கொண்டாட்டத்திற்கு வருகை புரிந்திருந்த சீன வேதியல் வல்லுனர்கள் வெடிபொருளை நிரப்பிக்கொண்டு, பாய்ந்து சென்று இலக்குகளை தாக்கி அழிக்கும் ஏவுகணைத் தொழில்நுட்பத்தைத் ஆய்வு செய்யத் துவங்கினர்.
# ஏவூர்தி வரலாறு

## ஒன்பதாம் நூற்றாண்டு

பல்வேறு கட்ட ஆய்வுகளுக்கு பிறகு சால்ட்பெட்டர், கார்பன், கந்தகம் ஆகியவற்றை கொண்டு வெடிமருந்தை தயாரித்த சீன வேதியல் வல்லுனர்கள், சிறிய மூங்கில் குழாய்களில் அடைத்து அவற்றை அம்புகளின் முனையில் இணைத்து வில்லில் இருந்து ஏவி இலக்குகளை தாக்கினார்கள். தொடர்ச்சியாக ஆய்வுகளை மேற்கொண்ட சீன வல்லுனர்கள் கிட்டத்தட்ட 800 ஆண்டுகளுக்கு பிறகு ஒன்பதாம் நூற்றாண்டில் வெடிமருந்தின் ஒரு பகுதி ஆக்சிசனேற்றம் (Oxidation) செய்யப்பட்டிருந்தால் வெடிமருந்து வெடிக்காமல் எரிபொருளாக செயல்பட்டு, எரிந்து வாயுக்களை புகையாக வெளியேற்றம் செய்யும் என்று கண்டுபிடித்தார்கள். அவ்வாறு வெளியேற்றப்படும் வாயுக்கள் குறுகிய துளைவாயிலாக வெளியேறும் படி செய்தால் அழுத்தம் காரணமாக வாயுக்கள் வெளியேறும் வேகத்திற்கு இணையான எதிர்விசை முன்னோக்கி செயல்பட்டு, உந்துகணையை உந்தித்தள்ளும் என்றும் கண்டுபிடித்தார்கள் அவ்வாறு நிகழ்ந்தால் உந்துகணை தானே இயங்கி இலக்கை தாக்கும் அப்போது உந்துகணையை ஏவுவதற்கு வில் தேவைப்படாது என்று அறிந்துகொண்டார்கள்.
# ஏவூர்தி வரலாறு

## பத்தாம் நூற்றாண்டு

தொடர்ந்து பத்தாம் நூற்றாண்டின் இறுதியில் ஏவுகணை தனது முதல் வடிவத்தை அடைந்தது. நீளமான குச்சி ஒன்றின் முனையில் வெடிபொருள் நிரப்பப்பட்ட மூங்கில் துண்டு ஒன்று குச்சியுடன் இணைத்துக்கட்டப்பட்டது. உந்துகணையை பற்றவைக்கப்பட்டதும் எரிபொருள் எரிந்து புகையை (வாயுக்களை) வெளியேற்றி, உந்துகணையை முன்னோக்கி சீறிப்பாய்ந்து இலக்கை தாக்கியது. பத்தாம் நூற்றாண்டிலேயே தயாரிக்கப்பட்டுவிட்டாலும் கூட 1232 ஆம் ஆண்டு மங்கோலியர்களுக்கும் சீனர்களுக்கும் காய் பெங் பு (Kai Feng Fu) என்ற இடத்தில் நடந்த போரில் தான் முதன் முதலாக ஏவூர்தி பயன்படுத்தப்பட்டது. சீறிப் பாய்ந்து வந்து தாக்கி குறிப்பிடத்தக்க அழிவுகளை ஏற்படுத்திய சீன ஏவூர்திகளை சமாளிக்க முடியாமல் மங்கோலியப்படை பின்வாங்கி தோற்றது.
# ஏவூர்தி வரலாறு

## மங்கோலியா

இதைத்தொடர்ந்து ஏவூர்திகளின் மகத்துவம் பற்றி அறிந்துகொண்ட மங்கோலியர்கள், செங்கிசு கான், ஓகடீ கான் (Ogedei Khan, 1186 – 1241) ஆட்சிக்காலத்தில் உந்துகணைத் தொழினுட்பம் தெரிந்த சில சீன வல்லுனர்களை பொன் மற்றும் பெண் ஆசை காட்டி தங்கள் நாட்டிற்கு கடத்தி வந்து தங்கள் ராணுவத்திற்கு தேவையான உந்துகணைகளைத் தயாரிக்கும் பணியில் அவர்களை ஈடுபடுத்தினார்கள். ஐரோப்பிய யூனியன் மீது தனது ஆட்சி அதிகாரத்தை விரிவுபடுத்த வேண்டும் என்று விரும்பிய ஓகடீ கான் அதற்கு முன்னோட்டமாக அங்கேரி மீது 1241 ஆம் ஆண்டு போர் தொடுத்தார். மொகி (Battle of Mohi, 1241) என்று அழைக்கப்பட்ட அங்கேரியின் சசோ நதிக்கரையில் நடந்த அந்தப் போரில் மங்கோலியர்கள் உந்துகணைகளைப் பயன்படுத்தி அங்கேரி படையினரைத் தோற்றோடச் செய்தனர். இதன்பின் தான் உந்துகணை பற்றி ஐரோப்பிய நாடுகளுக்குத் தெரியவந்தது.
# ஏவூர்தி வரலாறு

## கொரியா

மங்கோலியர்கள் வாயிலாக உந்துகணை தயாரிக்கும் தொழினுட்பம் பற்றி 14 ஆம் நூற்றாண்டு வாக்கில் கொரியர்களுக்கும் தெரியவந்தது. தொடர்ந்து 1448 ஆம் ஆண்டு சீசொங் (Sejong the Great, 1397 – 1450) மன்னரது ஆட்சிக்காலத்தில் சோசன் வம்சத்தை (Joseon Dynasty) சேர்ந்த உந்துகணை வல்லுனர்கள் வாச்சா (Hwacha or Singijeon) என்று அழைக்கப்பட்ட உலகின் முதல் பல்குழல் ஏவுகணையை (Multi Missile Launcher) வடிவமைத்திருந்தனர்.
# ஏவூர்தி வரலாறு

## இந்தியா

### ஐதர் அலி

பதினெட்டாம் நூற்றாண்டு வரையில் உலகின் அனைத்து நாடுகளிலும் தயாரிக்கப்பட்ட உந்துகணை மரத்தினாலோ அல்லது மூங்கில் துண்டுகளை கொண்டோதான் தயாரிக்கப்பட்டன. இந்நிலையில் 1780 ஆம் ஆண்டு இந்தியாவை ஆட்சி செய்துகொண்டிருந்த பிரித்தானிய படைகளுக்கும் மைசூர் மன்னன் ஐதர் அலிக்கும் இடையே நடந்த குண்டூர்ப் போரில் (Battle of Guntur) உலகிலேயே முதன் முறையாக ஐதர் அலியின் படை உலோகத்தினாலான (Iron cased) ஏவுகணைகளால் ஆங்கிலேயரைத் தாக்கியது. மின்னல் வேகத்தில் பாய்ந்து வந்து தாக்கி பேரழிவுகளை எற்படுத்திய ஏவூர்திகளைக் கண்டு வியப்பிலும் அதிர்ச்சியிலும் உறைந்துபோன ஆங்கிலேயப்படைகள் தோற்றுப் பின்வாங்கின.
# ஏவூர்தி வரலாறு

## இந்தியா

### திப்பு சுல்தான்

1799 ஆம் ஆண்டு சிரீ ரெங்கப்பட்டினத்தில் நடந்த நான்காவது ஆங்கில–மைசூர் போரில் (1798 – 1799) திப்பு சுல்தான் வீழ்த்தப்பட்டதும் அவரது அரண்மனைக்குள் புகுந்த ஆங்கிலேயப்படைகள் 9700 - க்கும் மேற்பட்ட உந்துகணையை கைப்பற்றியது. திப்புவின் அரண்மனையில் அமைக்கப்பட்டிருந்த ஓரியண்டல் நூலகத்தில் (Oriental Library) இருந்த இரண்டாயிரத்திற்கும் மேற்பட்ட நூல்கள் மற்றும் ஏவூர்தித் தயாரிப்பு ஆய்வுக்குறிப்புகள் மற்றும் தொழில் சீர்திருத்தம் பற்றிய திப்புவின் பல்வேறு நூல்கள் ஆகியவற்றை ஒன்றுவிடாமல் அள்ளிச் சென்றது.  
திப்புவின் உந்துகணை<nowiki/>த் தயாரிப்புத் தொடர்பான ஆய்வுக்குறிப்புகளைக் கொண்டு தனது ராணுவத்திற்கு தேவையான ஏவூர்திகளை தயாரிக்க விரும்பிய இங்கிலாந்து, அதற்காக அப்போது இங்கிலாந்தில் புகழ்பெற்று விளங்கிய கண்டுபிடிப்பாளரும் மற்றும் ராணுவத்துடன் நெருங்கிய தொடர்பு கொண்டவருமான சர் [[வில்லியம் காங்கிரிவ் (Sir William Congreve, 1772 – 1828) என்பவரை அதற்காகப் பணியமர்த்தியது. பதினாறு அடி நீளம் கொண்ட மூங்கில் கம்புகளின் முனையில் கட்டி ஏவப்பட்ட காங்கிரிவ் உந்துகணை கிட்டத்தட்ட ஒன்பது கி.மீ. தூரம் வரை பாய்ந்து சென்று தாக்கும் திறன் கொண்டவையாக இருந்தன. இவ்வாறு தயாரிக்கப்பட்ட உந்துகணை அமெரிக்கா மற்றும் இங்கிலாந்து நாடுகளுக்கிடையே 1800 – களில் தொடர்ச்சியாக நடந்த பல போர்களில் (1812-போர், பிளாடன்சுபர்க் போர்-1814, பால்டிமோர்-1814) இங்கிலாந்து ராணுவத்தினரால் அமெரிக்க படைகளுக்கு எதிராகப் பயன்படுத்தப்பட்டது. தொடர்ந்து இங்கிலாந்திற்கும் பிரான்சுக்கும் இடையே, 1815 ஆம் ஆண்டு நடந்த வரலாற்று சிறப்புமிக்க வாட்டர்லூ (Battle of Waterloo, 1815) என்ற யுத்தத்தில் இங்கிலாந்து ராணுவத்தால் பயன்படுத்தப்பட காங்கிரிவ் ஏவூர்திகள், அப்போது பிரான்சை ஆட்சி செய்து வந்த நெப்போலியனை (Napoleon, 1769 – 1821) சரணடையச் செய்யும் அளவிற்கு அதிமுக்கியத்துவம் வாய்ந்ததாக இருந்தது என்பர். அதன் பிறகுதான் காங்கிரிவ் ஏவூர்திகளின் புகழ் உலகமெங்கும் பரவ ஆரம்பித்தது. பின்னர் காங்கிரிவ், உந்துகணைத் தொழினுட்பம் குறித்த முன்று நூல்களை வெளியிட்டார்.  
தொடர்ந்து மற்றுமொரு இங்கிலாந்து கண்டுபிடிப்பாளரான வில்லியம் ஏல் (William Hale, 1797– 1870) என்பவர் குச்சிகளின்றி இயங்கும் அதாவது தற்போது தாக்குதல் விமானங்களில் பயன்படுத்தப்படும் தோற்றத்தை ஒத்த உந்துகணையை 1844 ஆம் ஆண்டு வடிவமைத்தார். ஏல் வடிவமைத்த உந்துகணைகள் அமெரிக்க ராணுவத்தினரால் மெக்சிகோ படைகளுக்கு எதிராக அமெரிக்க–மெக்சிகோ போரில் 1846 – 1848 களில் பயன்படுத்தப்பட்டது
# ஏவூர்தி வரலாறு

## உருசியா

அமெரிக்கா மற்றும் இங்கிலாந்து நாடுகளிடையே புகழ்பெற்று விளங்கிய உந்துகணை தொழினுட்பம் உருசிய விஞ்ஞானிகளைத் தீவிரமாக சிந்திக்க வைத்தது. அமெரிக்கா மற்றும் இங்கிலாந்து விஞ்ஞானிகள் தாக்குதல் உந்துகணைகளை மேம்படுத்துவதில் தங்களது சிந்தனையை செலுத்திக் கொண்டிருக்க, உருசிய விஞ்ஞானிகள் அவர்களிடமிருந்து வேறுபட்டு விண்வெளிப்பயணம் மேற்கொள்ள தேவையான ஏவூர்திகளை வடிவமைப்பதில் தங்களது சிந்தனையை செலுத்திக்கொண்டிருந்தனர்.